
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
                                                    E L Ő T E R J E S Z T É S

               Települési Értéktár, valamint Települési Értéktár Bizottság létrehozására
Martfű Város Önkormányzata Képviselő-testületének 

2013. december 5-i ülésére

Előkészítette: Hegedűsné Blaskó Anikó aljegyző 
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

2012. április 2-i ülésén fogadta el az Országgyűlés a Magyar nemzeti értékekről és hungarikumokról szóló 2012. évi XXX. sz. törvényt. Megalkotásának célja az országos és helyi értékek tudatosítása, számbavétele és védelmének biztosítása volt. A jogszabály az önkormányzatokra kötelező feladatot nem rótt, csupán lehetőségként ajánlotta a helyi (települési) értéktárak létrehozását, amely a megyei, az országos és a külhoni értéktárakkal együtt képezne egységes egészet.

Idén született meg a törvény végrehajtásaként a 114/2013. (IV. 16.) Korm. rendelet, amelynek 2.§ (1) bekezdése kimondja, hogy a rendelet hatálybalépésétől  számított 60 napon belül az önkormányzatnak döntést kellett hoznia arról, hogy létrehozza-e a helyi Települési Értéktárat. A testület dönthetett úgy is, hogy egyenlőre nem alakítja ezt ki, de a nemleges döntését bármikor megváltoztathatja.
Most azért indokolt az előterjesztést napirendre tűzni, mert a BUNGE Zrt. kezdeményezte az agrár- és élelmiszergazdaság ágazathoz tartozó tájjellegű érték: a VÉNUSZ napraforgó olaj települési értéktárba történő nyilvántartásba vételét.

Amennyiben az értéktár létrehozása mellett dönt a Képviselő-testület, a Települési Értéktár Bizottságot is ki kell alakítani.  A bizottság feladata a települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás.
A bizottság létrehozása az alábbiak szerint lehetséges:

1.)
önkormányzati állandó bizottság megalakítása, vagy a már létező bizottság feladatkörének kibővítése,
2.)
külön szakmai bizottság létrehozása,
3.)
már korábban is létező, helyi értékek gondozását végző állami, önkormányzati, egyházi vagy társadalmi szervezet, illetve általa fenntartott intézmény, ezek szervezeti egységei, továbbá más, a település fejlesztésében tevékenykedő külső területfejlesztési, vidékfejlesztési szervezet.
A bizottságnak legalább 3 tagból kell állnia, munkájába indokolt bevonni a helyi, illetve a megyei közművelődési feladatellátás módszertani intézményét, továbbá az értékek gyűjtésével, megőrzésével, hasznosításával foglalkozó országos és területi illetékességű szakmai és területi illetékességű civil szervezeteket. 
A bizottság munkáját szabályzat alapján végzi, amelyet a rendelet 3. § (1) bekezdése alapján a képviselő-testület fogad el, és amelynek tervezete jelen előterjesztés mellékletét képezi. 
Tisztelt Képviselő-testület!
Javasolom, hogy Martfű Város Önkormányzata határozza el a Települési Értéktár létrehozását és a Települési Értéktár Bizottságra vonatkozóan külön szakmai bizottság megalakításáról döntsön.
A Települési Értéktár Bizottság vezetőjének javasolom:

Asztalos Árpádnét, a Városi Művelődési Központ és Könyvtár igazgatóját, tagjainak pedig:

Gere Pétert, a Helytörténeti Múzeum munkatársát,

Vass Bélát, néprajzkutatót,

Bakó Lászlót a Mezőfarm-R KFT ügyvezetőjét,

Honti Gyulát, városi főépítészt.
Kérem szíveskedjenek az előterjesztést megtárgyalni és az alábbi határozati javaslatot elfogadni:
…../2013. (XII.5.) sz. Ö. határozat
a Települési Értéktár, Települési Értéktár Bizottság létrehozására
Martfű Város Önkormányzatának Képviselő-testülete megtárgyalta a Települési Értéktár, Települési Értéktár Bizottság létrehozásáról szóló előterjesztést és az alábbi határozatot hozza:
Martfű Város Önkormányzata a Települési Értéktár létrehozását határozza el és az alábbiak szerinti Települési Értéktár Bizottságot hozza létre:
elnöke: Asztalos Árpádné, a Városi Művelődési Központ és Könyvtár igazgatója,
tagjai: Gere Péter, a Helytörténeti Múzeum munkatársa,

           Vass Béla, néprajzkutató,

           Bakó László, a MEZŐFARM-R KFT ügyvezetője,

           Honti Gyula, városi főépítész.
A Képviselő-testület a Települési Értéktár megalakításával és működésével kapcsolatos eljárási szabályokra vonatkozóan az előterjesztés mellékletét képező működési szabályzatot elfogadja, valamint felkéri a Polgármestert, hogy a testület döntéséről a Jász-Nagykun-Szolnok Megyei Önkormányzat Közgyűlésének Elnökét tájékoztassa.

Felelős:
Dr. Kiss Edit polgármester

Határidő:
2014. január 5.
Erről értesülnek:

1./ J.N.Szolnok Megyei Kormányhivatal, Szolnok

2./ Valamennyi Képviselő, Helyben,

3./ Települési Értéktár Bizottság tagjai, Helyben,
4./ Irattár.

Martfű, 2013. november 26. 
                                                                                       Dr. Kiss Edit








polgármester

Látta: Szász Éva jegyző

                                                                                                                            1. sz. melléklet

S Z A B Á L Y Z A T

 Települési Értéktár létrehozásáról

ÁLTALÁNOS RENDELKEZÉSEK:
1.A szabályzat célja a települési helyi értékek körének meghatározása, védelme és megőrzése feltételeinek biztosítása.

2. A helyi érték: Martfű városa szempontjából meghatározó jelentőségű, a városhoz való tartozást kifejező egyedi szellemi termék, tárgy, kulturális alkotás, hagyomány, jelkép, természeti érték, stb., amelyet a Települési Értéktár Bizottság (továbbiakban: TÉB) - annak minősít.

A Települési Helyi Értékek Gyűjteménye a TÉB által martfűi, kiemelkedő helyi jelentőségűnek nyilvánított javak összessége. Ezek körét (felsorolását), fellelhetőségét, bemutatását az egyediségükre, speciális martfűi kötődésükre, jellemzőire vonatkozó leírással, vagy egyéb dokumentációval együtt a szabályzat melléklete tartalmazza.

TELEPÜLÉSI ÉRTÉKTÁR BIZOTTSÁG:
3. Martfű Város Önkormányzatának Képviselő-testülete a települési értéktár bizottsági teendők ellátásával az erre a célra hozott külön szakmai bizottságot hatalmazza fel.
A bizottság tagjainak száma: 5 fő, munkájába külső szakértőket vonhat be, így például a helyi közművelődési feladatellátás intézményét, továbbá a nemzeti és megyei értékek gyűjtésével, megőrzésével, hasznosításával foglalkozó országos és területi illetékességű szakmai és civil szervezeteket.
A tagok tevékenységüket társadalmi megbízatásként, díjazás nélkül látják el.

4. A TÉB  feladatkörében eljárva a bizottság elnökének feladata:

-  a bizottság ülésének összehívása, vezetése,

-  a bizottság döntéseinek nyilvántartása, közzétételéről való gondoskodás,

-  a bizottság képviselete  állami, önkormányzati, társadalmi, gazdasági szervek előtt,
-  a Települési Értéktárba felvett alkotások Megyei Értéktár részére történő továbbítása
A BIZOTTSÁG MŰKÖDÉSI SZABÁLYAI:
5. A TÉB szükség szerint, de félévente legalább egy alkalommal ülésezik.
6. A települési értékké minősítéshez a jelenlévők több mint felének egybehangzó szavazata szükséges.
7. A TÉB feladata:

- a települési értékek megőrzéséről és szélesebb körben történő megismertetéséről való gondoskodás (pl. évente a gyűjtemény közzététele a helyi sajtó vagy az önkormányzati honlap útján, stb.)

- a helyi települési értékek körének meghatározása, szükség szerint módosítása, a Települési Helyi Értékek Gyűjteményének összeállítása,

            - a döntés a TÉB rendelkezésére álló pénzeszközök felhasználásáról,

- félévente - legkésőbb a félévet követő hónap utolsó napjáig - a képviselő-testület és a         város lakosságának tájékoztatása a végzett tevékenységről,

            - Hungarikumok Gyűjteményébe való felvételre való javaslattétel.

8. A TÉB működésével kapcsolatos adminisztratív teendők ellátásáról a Martfű Város Önkormányzatának Polgármesteri Hivatala gondoskodik.

9. A TÉB működésének anyagi fedezetét az Önkormányzat biztosítja.

A JAVASLATTÉTEL ÉS DÖNTÉS SZABÁLYAI:
9. Helyi értékké nyilvánításra a Polgármesterhez címezve, írásban bárki javaslatot tehet, amelyet indokolni  és lehetőség szerint dokumentálni köteles.

A javaslattétel tartalmára és formájára vonatkozóan a 114/2013. (VI. 16.) Korm. Rendelet 6. § (4) bekezdése, továbbá 1. sz. melléklete az irányadó.

10. A beérkezett javaslatot az Értéktár Bizottság vizsgálja meg, a javaslattevőt szükség szerint hiánypótlásra szólítja fel. Amennyiben a javaslattevő a hiánypótlásnak a megállapított határidőig nem tesz eleget, a bizottság érdemi tárgyalás nélkül az indítványt elutasítja. Az elutasítás nem akadálya annak, hogy a javaslattevő az értéktárba történő felvételt ismételten indítványozza.

11. Az értéktárba való felvételről a javaslat beérkezését követő 90 napon belül a 6. pontban írt szavazati aránnyal a TÉB dönt, melyről a javaslattevőt írásban értesíti.

NYILVÁNTARTÁS ÉS KÖZZÉTÉTEL:
12. A TÉB által az értéktárba felvett értékek adatait a 114/2013. (VI. 19.) Korm. Rendelet 1. sz. mellékletének II. pontjában írt tartalommal – szakterületenként kategóriák szerint elkülönítve - kell nyilvántartásba venni.

13. A helyi települési értéktár nyilvántartott adatait – az értéktárba való felvételről szóló döntést követő 8 napon belül – az önkormányzat honlapján kell közzétenni.

Martfű, 2013. november 27.

                                                                                                                         Dr. Kiss Edit
                                                                                                                         polgármester
